धापाखेलस्थित धापाखेल बुद्ध विहारमा बु. सं. २५५७ मा उर्त्तिणभएका परियत्ति विद्यार्थीहरुलाई प्रेरणा पुरस्कार वितरण कार्यक्रम विहारकै धम्म हल भित्र अन्तराष्ट्रिय बौद्ध भावना केन्द्रका कम्मट्ठानाचार्य सयादो ऊ. ञाणुज्जोताभिवंसको प्रमुख आतित्थमा सम्पन्न भयो । कार्यक्रमको सभापतित्व विहारका अध्यक्ष बुद्धि बहादुर महर्जनले गर्नुभयो । प्रमुख अतिथि सयादो ऊ. ञाणुज्जोताभिवंसबाट पञ्चशील प्रदान पछि सुरुवात गरिएको यस कार्यक्रममा स्वागत मन्तब्य विहारका उपाध्यक्ष धर्मलाल महर्जनले गरेका थिए । कार्यक्रममा परियत्ति विद्यार्थीहरुबाट स्वागत गीत, नृत्य तथा मैत्री भावना पनि प्रस्तुत गरिएका थिए । प्रमुख कार्यक्रम प्रेरणा पुरस्कार वितरण प्रमुख अतिथिबाट नै भएको थियो । कार्यक्रममा प्रमुख अतिथि, स्वागत गीत प्रशिक्षक हेमराज शाक्य र नृत्य प्रशिक्षिका नीलम थापा मगरलाई विहारको तर्फाट सम्झनाको चीनो प्रदान गरिएको थियो । विहारका सल्लाहकार भरत महर्जन, विष्णुगोपाल श्रेष्ठ र गा. वि. स. सचिव युवराज खरेलबाट छोटो मन्तब्य पश्चात भिक्षु जुतिमबाट धन्यवाद ज्ञापान गरेका थिए । अन्तमा सभापति बुद्धि बहादुर महर्जनले सभा विर्सजन गरे र विहारका धर्मानुशासक भिक्षु सुभद्धोद्वारा पुण्यानुमोदन पछि कार्यक्रम सकिएको थियो ।